Napajanje računara
<s>Napojna jedinica računara (, skraćeno PSU) pretvarač je koji od naizmenične struje pravi jednosmernu, slično punjaču za mobilne uređaje.</s><s>Međutim, ono što ga razlikuje od ostalih „adaptera”, jer ima izlaze na više od jednog napona.</s><s>Bez obzira na to što se na krajevima „pramena žica” četvrtaste kutije nalazi nekoliko vrsta konektora, svaki od njih može da ima nekoliko napona.</s><s>Dakle, napajanje računara prevodi naizmeničnu struju na 220 V u jednosmernu struju na tri (tačnije rečeno pet) naponskih nivoa.</s>

<s>Stepen za konverziju napona</s>

<s>Osnovni deo računarskog napajanja je elektronski sklop koji ima ulogu stepena za konverziju napona.</s><s>Postoje dva osnovna tipa stepena za konverziju napona: a) linearni (kontinualni) i b) prekidački ili impulsni (switched)</s>

<s>Napajanja prvih PC računara su bila realizovana kao linearni stepen.</s><s>Ovo električno kolo je jednostavno za implementaciju i sastoji se od transformatora (trafo), Grecovog stepena (usmerač) i naponskog stabilizatora.</s><s>Ova starija AT napajanja snage 63.5W, davala su napone od +5V i +12V, a bili su dostupni i naponi od -5V i -12V, ali sa manjom snagom.</s>

<s>Nedostatak ovih napajanja je što su se jako grejala.</s><s>Kako su se vremenom javljale komponente veće potrošnje (CPU, grafičke karte) i dodavane komponente koje ranije nisu bile predviđene (npr. optički drajvovi, SSD drajvovi itd.), ova napajanja su zamenjena novim, zasnovanim na prekidačkom stepenu.</s><s>Prekidački izvori su efikasniji, ali i složeniji u odnosu na linearne tipove izvora napajanja.</s><s>Tipičan koeficijent korisnog dejstva je oko 80%.</s><s>Upotrebom pouzdanih prekidačkih tranzistora i dobrih filtera, moguće je obezbediti tačnost regulacije napona do 0,01% i nivo talasnosti od 1 mV.</s>

<s>Kod oba stepena za napajanje na početku se nalazi mrežni transformator (trafo) MT, koji snižava mrežni napon na nisku vrednost naizmeničnog napona koji se dalje konvertuje.</s><s>Napon na sekundaru trafoa se zatim ispravlja u Grec- usmeračkom kolu GR, tako da se iza Greca dobija jednosmerni napon koji se filtrira kondenzatorom Cf.</s><s>Dobijeni jednosmerni napon je nestabilisan i njegova vrednost se menja sa promenama mrežnog napona i sa promenama struje potrošača koji je priključen na izlaz napajanja.</s>

<s>Elektronski delovi napajanja</s>

<s>Ulazni (transient) linijski EMI filter</s>

<s>Rad računarskog napajanja zavisi od stabilnosti AC napona koji dolazi na njegov ulaz.</s><s>Tranzientni EMI filter se nalazi između ulaza napajanja i ostatka elektronskog kola.</s><s>U njemu se nalazi kombinacija metal-oxide varistora (za zaštitu od prenapona), kondenzatora i zavojnica, radi smanjenja linijskih šumova i interferencije ulaznog AC napona.</s><s>Takođe štiti PSU od sopstvenih interferencija koje ono unosi pri svom radu.</s>

<s>Usmeračko kolo 
Nalazi se odmah iza ulaznog EMI filtera i vrši AC/DC konverziju.</s><s>Obično je to diodni most koji se sastoji od četiri snažne usmeračke diode (kod jeftinijih napajanja), mada kod naprednijih napajanja ovih dioda ima više.</s><s>Najveći broj napajanja koja nemaju aktivno PFC imaju prekidač 120/240V prekidač sa zadnje strane kućišta, i ovaj prekidač je deo usmeračkog kola.</s>

<s>PWM i PFC kontrolno kolo 
Ovo je elektronsko kolo koje kontroliše frekvenciju prekidanja tranzistora koji formiraju izlazne DC napone.</s><s>Obično je to jedno integrisano kolo koje se sa primarnim prekidačkim tranzistorima povezuje transformatorom ili optokaplerima (radi izolacije kontrolerske elektronike od samih tranzistora).</s>

<s>PWM kontrolerska elektronika se kod naprednijih napajanja nalazi na posebnoj ploči (doughterboard) koja je direktno “zalemljena” za glavnu elektronsku ploču napajanja.</s><s>Na istoj ploči se kod nekih napajanja nalazi i PFC elektronika za korekciju faktora snage.</s>

<s>Napajanja velike efikasnosti</s>

<s>Sve više proizvođača proizvodi visokoefikasna napajanja za desktop računare i servere, čiji faktor korisnog dejstva prelazi 80%.</s><s>Uglavnom se i dalje rasipa 20-30% električne energije zbog neefikasnih napajanja (toplotni gubici, rad ventilatora i ostalog).</s>

<s>Tendencija prelaska glavnih potrošača u računaru na +12V liniju ide u prilog tom cilju, kao i težnja organizacije koja okuplja proizvođače i sertifikuje napajanja koja zadovoljavaju pomenuti uslov.</s><s>Ova organizacija dodeljuje napajanjima nekoliko oznaka za efikasnost pri 100% opterećenju: bela za 80% efikasnosti, bronzana za 81%, srebrna za 85%, zlatna za 88% efikasnosti i platinasta za 91% efikasnosti.</s><s>Najviše sertifikovanih napajanja imaju kompanije BeQuiet, Chanell Well Techologies, Chieftec, Cooler Master, Dell, HP, Seasonic, Sparkle Power i Thermaltake.</s>

<s>Modularna napajanja</s>

<s>Modularna napjanja su napajanja novijeg datuma koja imaju izmenljive kablove.</s><s>Kablovi se isporučuju zasebno sa konektorima na oba kraja.</s><s>U pakovanju se obično dobija dovoljan broj različitih standardnh modularnih kablova.</s><s>Prednost modularnih napajanja je što se mogu po potrebi dodavati samo oni kablovi koji su u datom trenutku zaista potrebni za povezivanje grafičke karte, optičkih drajvova, ili drugih kartica.</s><s>Ova napajanja imaju više +12V linija na koje po potrebi i u zavisnosti od hardvera dodajemo šta i koliko je potrebno od komponenti, čime se smanjuje gužva kablova u kućistu i omogućen je lakši cable management.</s>

<s>Reference</s>

<s>Spoljašnje veze</s>

<s>How PC Power Supplies Work</s>

<s>Hardver</s>

